Diari Oficial de la Generalitat Valenciana


Sumari del DOGV 2370, del 20-10-1994 (1994/832747)

ORDRE de 3 d'octubre de 1994 de la Conselleria d'Obres Públiques, Urbanisme i Transports, per la qual s'autoritza l'aportació de terminats bens immobles inclosos en el patrimoni de promoció publica de l'habitatge de la Generalitat Valenciana, com a mitja de subscripció de part de l'ampliació de capital de l'Institut Valencià de l'Habitatge SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/03/(1)/dof/vci/html**

### Dades del document

Número de DOGV
:   2370

Data del DOGV
:   20-10-1994

Secció del DOGV
:   DISPOSICIONS GENERALS

Número del document
:   1994/832747


Data del document
:   03-10-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 3 d'octubre de 1994 de la Conselleria d'Obres Públiques, Urbanisme i Transports, per la qual s'autoritza l'aportació de determinats béns immobles inclosos en el patrimoni de promoció pública de l'habitatge de la Generalitat Valenciana, com a mitjà de subscripció de part de l'ampliació de capital de l'Institut Valencià de l'Habitatge SA. [94/6962]  
El Consell d'Administració de l'IVHSA, partint de la consideració que la xifra actual del seu capital social, 200 milions de pessetes, que no s'ha vist alterat de la mercantil, ha iniciat els tràmits oportuns perquè s'aprove la corresponent ampliació de capital de la societat.  
Ampliació que ha previst subscriure al 100% la Generalitat Valenciana, mitjançant una aportació de caràcter mixt, en part en diners i en part en béns immobles, amb un valor de 706 i 497 milions de pessetes, respectivament.  
Per això, vistos els informes tramesos pel Consell d'Administració de l'IVHSA i d'acord amb el que disposa l'article 59 i la disposició addicional primera de la Llei 3/1986, de 24 d'octubre, de Patrimoni de la Generalitat Valenciana,  
ORDENE:  
Primer  
Autoritzar l'aportació dels bens immobles inclosos en el patrimoni de promoció publica de l'habitatge de la Generalitat Valenciana, que a continuació es detallen, en condició de desemborsament parcial de l'ampliació de capital que la Junta General Universal d'Accionistes de l'IVHSA, té previst aprovar en la propera sessió.  
a) Edifici situat al carrer d'en Bou de València, lliure d'arrendaments i carregues, adscrits al Registre de la Propietat de València núm. 8, amb les següents dades: finca núm. 278, al tom 628, llibre 24, foli 117, inscripció 7.ª, a favor de la Generalitat Valenciana.  
b) Edifici situat al carrer en Bou de València, lliure d'arrendaments i carregues, adscrits al Registre de la Propietat de València núm. 8, amb les següents dades: finca núm. 119, al tom 1.948, llibre 42, foli 61, inscripció 4.ª, a favor de la Generalitat Valenciana.  
La valoració d'aquests immobles, que puja a 624.575.652 pessetes, es realitza de forma conjunta ja que, a pesar de constituir dues finques registrals diferents, actualment constitueixen físicament una unitat orgànica d'explotació encara que no ha sigut reflectida aquesta situació registralment  
Segon  
Aquesta autorització deixarà de tenir efectes si en el termini de dos mesos des de la signatura de la resolució que la instrumenta, els òrgans competents no han autoritzat la corresponent ampliació de capital que la justifica.  
València, 3 d'octubre de 1994.  
El conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI